आरआर बावा का डीसीए पीजीडीसीए समेस्टर-1 का परिणाम रहा शानदार
शिवालिक डिग्री काॅलेज की हरविंदर कौर रही फर्स्ट
सेफ स्कूल वाहन स्कीम के तहत डीएवी सेनिटरी स्कूल ड्राइवरों और कंडक्टरों को किया अवेयर
सेफस्कूल वाहन के अंतर्गत डीएवी सेनिटरी स्कूल में ट्रैफिक एजुकेशन सैल की ओर से स्कूल के ड्राइवरों के लिए जागरूकता सेमिनार प्रिंसीपल अनीता मेहरा की अध्यक्षता में किया गया। इस दौरान ट्रैफिक एजुकेशन सैल के इंचार्ज इंस्पेक्टर रघुबीर सिंह और हैड कांस्टेबल मनजिन्द्र सिंह विशेष तौर पर पहुंचे। सेमिनार दौरान रघुबीर सिंह और मनजिन्द्र सिंह ने संयुक्त रूप से ड्राइवरों को सेफ स्कूल वाहन संबंधी जागरूक करते हुए बताया कि बस ड्राइवर का पांच वर्ष का तजुर्बा होना चाहिए, बस को निर्धारित स्पीड में ही चलाया जाए। फर्स्टएड बाक्स एवं आग बुझाओ यंत्र फिट होना चाहिए। बस ड्राइवर मानव रहित फाटक को सावधानी से पार करे, बसों में सीसीटीवी कैमरे एवं हाइड्रोलिक दरवाजे भी लगे होने चाहिए, स्कूल बस ड्राइवर एवं कंडक्टर को रिफ्रेशर कोर्स निर्धारित समय पर करना जरूरी है एवं बस में कंडक्टर होना जरूरी है। स्कूल बस का परमिट होना चाहिए। इस दौरान स्कूल बसों का निरीक्षण करने के उपरांत उन्होंने कई जरूरी टिप्स दिए। इस अवसर पर अमरीक चन्द, मंगल सिंह, सुरिन्द्र कुमार, बलविन्दर सिंह, अजीत सिंह, जार्ज मसीह, दलबीर सिंह, पाला मसीह, मुश्ताक, अशोक कुमार, विकास, राहुल मौजूद थे।
सेमिनार में मौजूद स्कूल वाहनों के ड्राइवर और कंडक्टर। -भास्कर
hin_Deva bho_Deva hin_Deva hin_Deva mag_Deva